Document ID: /roh_data/filtered/Billingualer_Corpus_interleaved-de-rm.jsonl.gz/1195

This is a text translated from German to Rumantsch Grischun.
100 Jahre Steinbock in der Schweiz: Kanton Graubünden feiert die Wiederansiedlung

Seit hundert Jahren gibt es wieder Steinböcke in der Schweiz. Der Kanton Graubünden hat bei der Wiederansiedlung eine Schlüsselrolle gespielt. Vom 12. bis zum 14. Oktober 2006 feiert er dieses Jubiläum mit einer internationalen Steinbockkonferenz in Pontresina.

Vor 100 Jahren kamen die ersten drei Steinböcke aus Italien in den Wildpark Peter und Paul in St. Gallen. Sie bildeten den Grundstock für das Zuchtprogramm, mit dem der bei uns schon im 17. Jahrhundert ausgerottete Steinbock wieder eingebürgert werden konnte. Der Kanton Graubünden hat bei der Wiedereinbürgerung eine ganz wichtige Rolle gespielt. Deshalb begeht er vom 12. bis zum 14. Oktober 2006 das Jubiläum mit einer internationalen Steinbockkonferenz. Die Konferenz stellt den akademischen Anlass des nationalen Jubiläumsprogramms dar und bildet den Abschluss der offiziellen Feierlichkeiten.

In Graubünden wurden bereits von 1879 bis 1889 erste Versuche zur Wiederansiedlung des Steinbockes unternommen. Diese misslangen zwar, lieferten aber erste, wertvolle Erfahrungen im Umgang mit der damals weitgehend unbekannten Tierart. Im Jahr 1920 begann dann die erfolgreiche Ansiedlung der Bündner Berge, als Steinböcke aus den Zuchtstationen in St. Gallen und Interlaken im Oberengadin ausgesetzt wurden. Am Albris fühlten sich die Tiere unter der Obhut von Wildhüter Andrea Rauch besonders wohl. Die Population entwickelte sich rasch. Eine weitere wichtige Phase begann, als die Klagen der Förster über Schäden in Pontresina zunahmen. Bereits um 1950 wurde zum ersten Mal die Forderung nach Abschüssen laut. Als Antwort darauf haben die Wildhüter Steinböcke mit Kastenfallen eingefangen. Damit wurden nicht nur die Schäden vermindert, sondern auch die Voraussetzung für die weitere Verbreitung des Steinbockes in den Alpen geschaffen. Denn die gefangenen Tiere wurden an anderen Stellen im Kanton Graubünden und den übrigen Alpen wieder ausgesetzt und gründeten dort neue Kolonien. Nach 1953, während dreissig Jahren, hat allein Graubünden pro Jahr durchschnittlich 55 Steinböcke auf diese Weise umgesiedelt.

Inzwischen leben wieder über 13'000 Steinböcke in der Schweiz, davon rund 5'500 im Kanton Graubünden. Alle für sie günstigen Gebiete sind besiedelt. Sie werden seit 1977 auch wieder bejagt, nach einem in Graubünden erarbeiteten Muster. Jährlich werden zwischen 500 und 1000 Steinböcke in der Schweiz erlegt, wobei sich die Abschüsse nach strengen Vorschriften des Bundes zu richten haben.

Gremium: Amt für Jagd und Fischerei Graubünden

Quelle: dt Amt für Jagd und Fischerei Graubünden

Data: 12.10.2006

100 onns capricorn en Svizra: Il chantun Grischun festivescha la recolonisaziun

Dapi tschient onns datti puspè capricorns en Svizra. Il chantun Grischun ha giugà ina rolla impurtanta en connex cun la recolonisaziun. Dals 12 fin ils 14 d'october 2006 festivescha el quest giubileum cun ina conferenza internaziunala davart il capricorn a Puntraschigna.

Avant 100 onns èn arrivads ils emprims trais capricorns da l'Italia en l'asil da selvaschina Pieder e Paul a S. Gagl. Els han furmà il tschep fundamental per il program d'allevament, cun il qual il capricorn ch'è vegnì extirpà tar nus gia il 17avel tschientaner ha puspè pudì vegnir repatrià. Il chantun Grischun ha giugà ina rolla zunt impurtanta en connex cun la recolonisaziun. Dals 12 fin ils 14 d'october 2006 festivescha el il giubileum cun ina conferenza internaziunala davart il capricorn. La conferenza è l'occurrenza academica dal program da giubileum naziunal e terminescha las festivitads uffizialas.

En il Grischun èn vegnidas fatgas las emprimas emprovas da recolonisar il capricorn gia ils onns 1879 fin 1889. Questas emprovas n'èn bain betg gartegiadas, han dentant permess da far las emprimas experientschas preziusas en il contact cun questa spezia d'animals ch'era da quel temp per gronda part nunenconuschenta. L'onn 1920 ha cumenzà la colonisaziun per propi da las muntognas grischunas, cur ch'ils capricorns da las staziuns d'allevament a S. Gagl ed ad Interlaken han pudì vegnir mess en libertad en l'Engiadin'ota. A l'Albris stevan ils animals spezialmain bain sut la tgira dal guardiaselvaschina Andrea Rauch. La populaziun è sa sviluppada svelt. In'ulteriura fasa impurtanta ha cumenzà, cur ch'ils plants dals selviculturs davart ils donns a Puntraschigna èn s'augmentads. Gia l'onn 1950 è sa fatga udir per l'emprima giada la pretensiun da prelevaziuns. Per cumbatter quai han ils guardiaselvaschina tschiffà capricorns cun traplas. Uschia n'èn betg mo vegnids mitigiads ils donns, mabain è er vegnida creada la premissa per l'ulteriura derasaziun dal capricorn en las Alps. Pertge ch'ils animals tschiffads èn numnadamain vegnids mess en libertad en autras regiuns dal chantun Grischun ed en las ulteriuras Alps ed han fundà là novas colonias. Suenter l'onn 1953, durant trenta onns, ha mo il Grischun sulet repatrià en questa moda 55 capricorns per onn.

En il fratemp datti puspè passa 13'000 capricorns en Svizra, da quels ca. 5'500 en il chantun Grischun. Tut ils territoris ch'èn favuraivels per els èn populads. Dapi l'onn 1977 poi puspè vegnir fatg chatscha sin els, e quai tenor in model ch'è vegnì sviluppà en il Grischun. Annualmain vegnan sajettads tranter 500 e 1'000 capricorns en Svizra. Las prelevaziuns ston dentant ademplir las prescripziuns severas da la confederaziun.

conferenza davart il capricorn, tel. 081 834 01 40

Gremi: uffizi da chatscha e pestga dal Grischun

Funtauna: rg uffizi da chatscha e pestga dal Grischun

Data: 12.10.2006